Publication: Magyar Közlöny
Issue: MK-2009-183 (Year: 2009, Number: 183)
Era: 2004-2010
Section: 3. melléklet a 77/2009. (XII. 15.) KHEM–IRM–KvVM együttes rendelethez
Paragraph Index: 579

3. melléklet a 77/2009. (XII. 15.) KHEM–IRM–KvVM együttes rendelethez A jármû környezetvédelmi tulajdonságának és a felülvizsgálat érvényességének jelölése plakettel 1. A jelölés célja A plakett (öntapadós matrica) alkalmazásának célja a jármû környezetvédelmi tulajdonságának és a felülvizsgálat érvényességének látható, megkülönböztetõ jelölése. 2. Környezetvédelmi tulajdonság és a plakett színe A plakett fekete, piros, kék vagy zöld színével jelzi a jármû környezetvédelmi tulajdonságát, amelynek alapja a jármû környezetvédelmi osztályba sorolása. A jármûveket a környezetvédelmi tulajdonság szerint a következõ négy csoportba kell sorolni: 2.1. Fekete színû plakett – korszerûtlen, nem környezetbarát jármûvek, amelynek a környezetvédelmi osztályba sorolása: 0, 1, 3. 2.2. Piros színû plakett – korszerûtlen, kevésbé környezetbarát jármûvek, amelynek a környezetvédelmi osztályba sorolása: 2. 2.3. Kék színû plakett – korszerû, környezetbarát jármûvek, amelynek a környezetvédelmi osztályba sorolása: 4, 6, 7, 8. 2.4. Zöld színû plakett – korszerû, kiemelten környezetbarát jármûvek, amelynek a környezetvédelmi osztályba sorolása:9, és az e fölöttiek. A tiszta gázüzemû vagy elektromos meghajtású, illetõleg – hibrid (elektromos és Otto- vagy dízelmotoros) 5. számú környezetvédelmi osztályba sorolt jármûvekhez, amennyiben az az Otto- vagy dízelmotor osztályba sorolása szerint korszerûtlen, akkor piros, minden más esetben zöld színû plakettet kell kiadni. 3. A plakett alakja, felhelyezése 3.1. A plakett alakja: A külsõ hatszög oldalhosszúsága 14,0 mm A külsõ hatszög vonalvastagsága 1 mm A belsõ hatszög oldalhosszúsága 5,0 mm A belsõ hatszög vonalvastagsága 0,5 mm A hónapokat jelzõ számok magassága 3,0 mm A 2, 4, 6, 8, 10, 12 hónapot jelzõ vonal hossza 2,0 mm Az 1, 3, 5, 7, 9, 11 hónapot jelzõ vonal hossza 1,0 mm A hónapot jelzõ vonal vastagsága 0,5 mm Az évszám utolsó két jegyének magassága 2,5 mm Az évszámot befoglaló négyzet magassága 3,0 mm Az évszámot befoglaló négyzet vonalvastagsága 0,5 mm 3.2. A plakett felhelyezése 3.2.1. A plakettet a forgalomba helyezés elõtti, illetve idõszakos vizsgálat keretében a forgalmi engedély idõbeli hatályának meghosszabbítását követõen biztonságos felragasztással és – az elsõ felhelyezés kivételével – a lejárt plakett eltávolítása után kell elhelyezni. 3.2.2. A jármû környezetvédelmi tulajdonságának megfelelõ színû plakettet az érvényességi évének utolsó két számát tartalmazó négyszög és az érvényességi év hónapjának külsõ köríven lévõ sorszáma kilyukasztását követõen kell felragasztani, oly módon elforgatva, hogy az érvényességi év felül középen legyen. Például egy 2004. januárig érvényes jármû esetén: 3.3.3. A plakettet a hátsó rendszámtáblára a közúti közlekedési igazgatási feladatokról, a közúti közlekedési okmányok kiadásáról és visszavonásáról szóló miniszteri rendeletben meghatározott: – „A” típusú rendszámtábla esetében betûjelek és a számjegyek közötti kötõjel alá, középre, – „B” típusú rendszámtábla esetében az utolsó számjegy jobb felsõ részéhez, – „C” típusú rendszámtábla esetében a bal felsõ sarokba kell elhelyezni. 4. A plakett kezelése, adminisztráció 4.1. A plakett a közlekedési hatóság által, kizárólag a hatósági szerzõdéssel rendelkezõ vizsgáló állomást üzemeltetõ gépjármûfenntartó szervezetek részére, valamint az okmányirodáknak, illetve a Magyar Honvédség, a rendvédelmi szervek és a nemzetbiztonsági szolgálatok felülvizsgáló szervezeteinek szín és darabszám szerint adható át. 4.2. A vizsgálóállomás köteles a plakett színét a mûszaki adatlapon rögzíteni. 4.3. Az átvevõ szervezeteknekszínenkéntdarabszámszerint el kellszámolniaa közlekedésihatóságtólfelvett plakettekkel. Ennek érdekében az átvevõ szervezet köteles a felvett és kiadott plakettekrõl, valamint a megmaradt készletrõl a közlekedési hatóság által meghatározott nyilvántartást naprakészen vezetni, és azt a közlekedési hatóság által meghatározott idõközönként a közlekedési hatóságnak bemutatni. A Magyar Honvédség, a rendvédelmi szervek és a nemzetbiztonsági szolgálatok felülvizsgáló szervezeteinél a felvett plakettek nyilvántartását és a velük való elszámolást és annak ellenõrzését a szerv vezetõje szabályozza.

Source: https://magyarkozlony.hu/hivatalos-lapok/109b2b915eab0ace3acd6e4d284b6b39917c2631/dokumentumok/b6ac20c5dba88facc0607d06cec8f4fdb903b00b/letoltes